
На основу члана 57. Правилника о ближем уређивању поступка набавки у Агенцији за осигурање депозита (О.бр.ПС-546/20, О.бр.ПС-1004/23 и О.бр.ПС-1215/24), који се односи на набавке на које се Закон о јавним набавкама не примењује, дана 24.9.2026. године


АГЕНЦИЈА ЗА ОСИГУРАЊЕ ДЕПОЗИТА
објављује

ПОЗИВ ЗА ДОСТАВЉАЊЕ ПОНУДА
у поступку набавке услугe обављања ревизије финансијских извештаја 
Агенције за осигурање депозита за 2026. годину


ПОДАЦИ О НАРУЧИОЦУ

Наручилац: Агенција за осигурање депозита 
Адреса: Београд, Кнез Михаилова бр. 2. 
Матични број: 17606786
ПИБ: 104001240 
Интернет страница: www.aod.rs 

ПРЕДМЕТ НАБАВКЕ

Агенција за осигурање депозита (у даљем тексту: Агенција) је самостални правни субјект који
обавља послове обавезног осигурања депозита и исплате осигураних износа у складу са законом
којим се уређује осигурање депозита. Поред наведених послова Агенција обавља и друге послове
утврђене законом, и то:
· управља имовином пренетом у поступку реструктурирања банака и обављање других послова у вези с поступком реструктурирања банака, у складу са законом којим се уређују банке; 
· обавља функцију стечајног или ликвидационог управника у банкама, друштвима за осигурање и даваоцима лизинга, у складу са законом којим се уређује стечај и ликвидација банака и друштава за осигурање и законом којим се уређује финансијски лизинг; 
· организује фонд за заштиту инвеститора, у складу са законом којим се уређује тржиште капитала;
· реализује поступке наплате потраживања преузетих у име и за рачун Републике Србије, укључујући и Аутономну Покрајину Војводину, започете до ступања на снагу закона.

Предмет набавке je услугa ревизије финансијских извештаја Агенције за осигурање депозита за 2026. годину, односно набавка услуге обављања ревизије финансијских извештаја Агенције за осигурање депозита, Фонда за осигурање депозита и Агенције за осигурање депозита - остале делатности за 2026. годину, са засебним сегментом или анексом Извештаја који се односи на ревизију Фонда за заштиту инвеститора, у складу са Законом о рачуноводству („Службени гласник РС“, бр. 73/19 и 44/21-др.закон) и Законом о ревизији („Службени гласник РС“, брoj 73/19).

Ознака из општег речника набавке: 79212300 – услуга обавезне ревизије.

[bookmark: _Hlk141959695][bookmark: _Hlk76548937]Чланом 32. став 1. Закона о ревизији прописана је обавеза закључења уговора о обављању законске ревизије с друштвом за ревизију најкасније до 30. септембра пословне године на коју се ревизија односи, на основу одлуке надлежног органа утврђеног општим актом. Такође, чланом 24. став 1. тачка 15) Закона о Агенцији за осигурање депозита („Службени гласник РС”, број 94/24) прописано је да Управни одбор бира друштво за ревизију финансијских извештаја Агенције и разматра те извештаје.

[bookmark: _Hlk175663203]Сагласно члану 34. Закона о Агенцији за осигурање депозита годишњи финансијски извештај Агенције заједно са извештајем спољног ревизора Управни одбор подноси Влади и Народној банци Србије до 15. маја наредне године. Истим чланом прописано је да ревизију финансијских извештаја Агенције обавља друштво за ревизију са листе спољних ревизора који су овлашћени да врше ревизију финансијских извештаја банака, а коју објављује Народна банка Србије. Такође је прописано да се ревизија годишњих финансијских извештаја Агенције врши на начин утврђен законом којим се уређује ревизија финансијских извештаја, којом приликом ће Управни одбор обезбедити и додатну израду посебног извештаја ревизије у вези са пословањем фонда за осигурање депозита. Чланом 33. истог закона прописано је да се годишњи финансијски извештаји Агенције сачињавају у складу са законом којим се уређује рачуноводство и законом којим се уређује оснивање и положај јавних агенција.

Чланом 20. Закона о осигурању депозита („Службени гласник РС“, брoj 14/15, 51/17, 73/19 и 94/24) прописано је да je Агенција дужна да води одвојене пословне књиге и финансијске извештаје фонда за осигурање депозита и да ове податке учини доступним интерним и независним ревизорима ангажованим од стране Агенције. Агенција је дужна да у оквиру ревизије свог годишњег финансијског извештаја обезбеди и ревизију финансијског пословања фонда за осигурање депозита.


ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ) И ОПИС НАБАВКЕ

Ревизија финансијских извештаја Агенције подразумева обављање претходне и завршне ревизије и израду:
1. Извештаја о обављеној ревизији годишњег финансијског извештаја за 2026. годину Агенције за осигурање депозита; 
2. Извештаја о обављеној ревизји годишњег финансијског извештаја за 2026. годину Агенције за осигурање депозита - Фонда за осигурање депозита;  
3. Извештаја о обављеној ревизији годишњег финансијског извештаја за 2026. годину Агенције за осигурање депозита - АОД остале делатности, са засебним сегментом или анексом Извештаја који се односи на ревизију Фонда за заштиту инвеститора.

Место обављања ревизије је седиште Агенције: 11000 Београд, ул. Кнез Михаилова бр. 2.

Услуга ревизије финансијских извештаја обухвата: Биланс стања, Биланс успеха, Извештај о токовима готовине, Извештај о осталом резултату, Извештај о променама на капиталу и напомене уз финансијске извештаје (у даљем тексту: ревизија) и израда извештаја с мишљењем ревизора о истинитости и објективности финансијских извештаја: Агенције за осигурање депозита, Фонда за осигурање депозита и Агенције за осигурање депозита - остале делатности за 2026. годину са засебним сегментом или анексом Извештаја који се односи на ревизију Фонда за заштиту инвеститора, као и њиховој усклађености са законима којима се уређују рачуноводство и ревизија односно са Међународним рачуноводственим стандардима – МРС (International Accounting Standards – IAS), Међународним стандардима финансијског извештавања (International Financial Reporting Standards – IFRS), као и са одговарајућим тумачењима (Standing Interpretation Committee – SIC, IFRIC).

Агенција води евиденцију и саставља финансијске извештаје у складу са Законом о Агенцији за осигурање депозита („Службени гласник РС“ број 94/24), Законом о осигурању депозита („Службени гласник РС“ бр. 14/15, 51/17, 73/19 и 94/24), Законом о рачуноводству („Службени гласник РС“ бр. 73/19 и 44/21) и осталом примењивом законском регулативом у Републици Србији.

У складу са Законом о рачуноводству правна лица, друга правна лица и предузетници у Републици Србији састављају и презентују финансијске извештаје у складу са законском, професионалном и интерном регулативом, применом Међународних рачуноводствених стандарда („МРС“) и Међународних стандарда финансијског извештавања („МСФИ“) издати од стране Одбора за међународне рачуноводствене стандарде („IASB“), и са њима повезана тумачења издата од стране Комитета за тумачење рачуноводствених стандарда („IFRIC“), чији је превод утврдило и објавило министарство надлежно за послове финансија.

Ревизор је обавезан да услугу ревизије, односно све неопходне процедуре испитивања, вредновања, давања објашњења, саопштавање ревизорских налаза и друге процедуре, израду извештаја, укључујући и давање мишљења о истинитости и објективности финансијских извештаја, изврши стручно и квалитетно у складу са Међународним стандардима ревизије – МСР (International  Standards of Auditing – ISA) које је објавио Одбор за међународне стандарде ревизије (IAASB), Међународна федерација рачуновођа (International Federation of Accountants – IFAC), у складу са Кодексом етике за професионалне рачуновође који је израдила Међународна федерација рачуновођа (IFAC), као и у складу са законом којим се уређује рачуноводство и законом којим се уређује ревизија.

Ревизор се обавезује да пружи услуге ревизије финансијских извештаја Агенције за осигурање депозита са стањем на дан 31. децембра 2026. године, односно за пословну 2026. годину. У случају евентуалних неправилности ревизор доставља писмо руководству којим наводи неправилности, слабости и пропусте утврђене током ревизије и даје препоруке за њихово отклањање. 

Израда и достављање Нацрта извештаја о извршеној ревизији треба да се спроведу до 14. марта 2027. године. Агенција може ревизору доставити своје сугестије и примедбе у року од седам дана (до 21. марта 2027. године), које ће представници Агенције и ревизора заједнички размотрити у року од пет дана (до 26. марта 2027. године).

Припрема, издавање и достављање извештаја о извршеној ревизији, треба да се изврше до 26. марта 2027. године. Извештаји треба да се сачине на српском и на енглеском језику.

УСЛОВИ ЗА УЧЕШЋЕ У ПОСТУПКУ НАБАВКЕ

Понуђач који учествује у поступку предметне набавке, мора да испуњава следеће услове:
· да се налази на Листи спољних ревизора који су овлашћени да врше ревизију финансијских извештаја банака, коју објављује Народна банка Србије,
· да поседује важећу дозволу министарства надлежног за послове финансија за обављање делатности – ревизија финансијских извештаја,
· да је у периоду од 2023. године обавио услуге ревизије редовних годишњих финансијских извештаја код најмање 3 банке које су регистроване и послују у складу са Законом о банкама Републике Србије и/или финансијске институције (централна банка, осигуравајуће друштва, дилерско брокерска друштва и др. финансијске институције).
Испуњеност услова за учешће у поступку предметне набавке, понуђач доказује достављањем потписане Изјавe о испуњености услова за учешће у поступку, у слободној форми.

Пре доношења одлуке, од понуђача који је поднео најповољнију понуду може се затражити да у примереном року достави све или поједине доказе о испуњености услова. Уколико понуђач не достави доказе његова понуда ће бити одбијена и биће позван следећи понуђач који је поднео најповољнију понуду да достави доказе или ће бити обустављен поступак набавке ако постоје разлози за обуставу.

Уместо наведене Изјаве о испуњености услова за учешће у поступку, понуђач може уз понуду одмах доставити и доказе о испуњености услова, и то:
· копију Решења Народне банке Србије да предузеће за ревизију као понуђач може вршити ревизију финансијских извештаја банке,
· копију Решења Министарства финансија којим се издаје дозвола за обављање послова ревизије финансијских извештаја,
· попуњен и потписан Образац референтне листе да је понуђач у периоду од 2023. године обавио услуге ревизије редовних годишњих финансијских извештаја код најмање 3 банке које су регистроване и послују у складу са Законом о банкама Републике Србије и/или финансијске институције (централна банка, осигуравајуће друштва, дилерско брокерска друштва и др. финансијске институције). Образац референтне листе се налази у Прилогу 2 овог позива.

НАЧИН ПОДНОШЕЊА ПОНУДЕ

Понуђач подноси понуду на Обрасцу понуде који се налази у Прилогу 1 овог позива. Понуда мора бити потписана од стране овлашћеног лица понуђача.

Понуђач је дужан да уз Образац понуде достави попуњен и потписан Модел уговора који се налази у Прилогу 3 овог позива.
Понуде се достављају искључиво електронским путем на мејл адресе: 
ivana.ivanovic@aod.rs
budislava.borjan@aod.rs 


РОК ЗА ДОСТАВЉАЊЕ ПОНУДЕ	

Понуда се сматра благовременом уколико је примљена од стране Наручиоца до 28. септембра 2026. године, до 12:00 часова.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

У року за подношење понуде понуђач може да измени, допуни или опозове своју понуду на начин који је одређен за подношење понуде. Понуђач је дужан да јасно назначи који део понуде мења односно која документа накнадно доставља. 

По истеку рока за подношење понуда понуђач не може да повуче нити да мења своју понуду.


ВАЖНОСТ ПОНУДЕ

Понуда мора да важи најмање 60 дана од дана отварања понуде. У случају да понуђач наведе краћи рок вaжења понуде, понуда ће бити одбијена као неприхватљива. Наручилац може затражити од понуђача продужење рока важења понуде. Понуђач који прихвати захтев за продужење рока важења понуде не може мењати понуду.

ЦЕНА И НАЧИН ПЛАЋАЊА

Понуђач исказује цену у динарима, са и без пореза на додату вредност, са урачунатим свим трошковима које понуђач има у реализацији предметне набавке. Понуђач не доставља важећи комерцијални ценовник. Цена је фиксна и не може се мењати за време трајања уговора. 

Понуђач ће наручиоцу испоставити рачун по извршеној услузи односно након предаје коначног извештаја при чему ће понуђач понудити рок за плаћање. Рок плаћања не може бити краћи од 10 дана, нити дужи од 45 дана од датума достављања рачуна. Плаћање се врши уплатом на рачун понуђача.

Понуђачу није дозвољено да захтева аванс.

КРИТЕРИЈУМ ЗА ДОДЕЛУ УГОВОРА

Одлука ће бити донета применом критеријума најниже понуђене укупне цене.

Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио дужи рок плаћања.

РОК ЗА ДОНОШЕЊЕ ОДЛУКЕ О ДОДЕЛИ УГОВОРА

Одлука о додели уговора биће донета у року од 2 дана од истека рока за подношење понуда.

У случају прихватања понуде, са изабраним понуђачем закључиће се уговор којим ће се дефинисати међусобна права и обавезе у вези предмета набавке, а према моделу уговора који се даје у Прилогу 3 овог позива. 

Понуђач је дужан да попуни модел уговора, да га потпише и достави у оквиру своје понуде, чиме се саглашава са садржином уговора. 


ДОДАТНА ПОЈАШЊЕЊА У ВЕЗИ СА ПРИПРЕМОМ ПОНУДЕ

Додатна појашњења и информације у вези са припремом понуде понуђачи могу тражити путем поште или електронске поште. 


	Контакт подаци:

	
	


	vladimir.spasic@aod.rs
011/2075-104
	
	





ПРИЛОГ 1 - ОБРАЗАЦ ПОНУДЕ

1) ОПШТИ ПОДАЦИ О ПОНУЂАЧУ

	Назив понуђача:

	


	Адреса понуђача:

	


	Матични број понуђача:
	


	Порески идентификациони број понуђача (ПИБ):
	

	Име особе за контакт:
	


	Електронска адреса понуђача (e-mail):

	

	Телефон:
	


	Број рачуна понуђача и назив банке:

	


	Лице овлашћено за потписивање уговора
	





      2) ПОНУДА
у динарима
 
	Набавка услуге обављања ревизије финансијских извештаја 
Агенције за осигурање депозита за 2026. годину 

	
Укупна цена услуге без ПДВ-а 

	


	
Укупна цена услуге са ПДВ-ом

	

	
Рок плаћања 

	


	Рок важења понуде
(најмање 60 дана)

	


	
Рок извршења услуга

	




Место:_____________                                                                                                Понуђач:

Датум:_____________                                                                                  _____________________ 

[bookmark: _Hlk241139414]ПРИЛОГ 2 - ОБРАЗАЦ РЕФЕРЕНТНE ЛИСТЕ



					РЕФЕРЕНТНА ЛИСТА


	Година
	Предмет ревизије 
(број и датум уговора)
	Назив наручиоца 


	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	




Место и датум: 								       Понуђач:

________________						                       __________________


Напомена:

Потписанa Референтна листа да је понуђач у периоду од 2023. године обавио услуге ревизије редовних годишњих финансијских извештаја код најмање 3 банке које су регистроване и послују у складу са Законом о банкама Републике Србије и/или финансијске институције (централна банка, осигуравајуће друштва, дилерско брокерска друштва и др. финансијске институције).

Наручилац задржава право да изврши проверу тачности података из Референтне листе. 




ПРИЛОГ 3


МОДЕЛ УГОВОРА
[bookmark: _Hlk241139470]о обављању ревизије финансијских извештаја 
Агенције за осигурање депозита за 2026. годину


	Наручилац:
	Агенција за осигурање депозита, Београд, ул. Кнез Михаилова бр. 2, ПИБ 104001240, матични број 17606786, коју заступа вршилац функције директора др Љубица Пантелић


	Извршилац:	
	________________________, адреса: ___________________, ПИБ _______________, матични број __________________, кога заступа _______________

	
	


Уговорне стране сагласно констатују:
1. да је Наручилац објавио Позив за достављање понуда у поступку набавке услуге ревизије финансијских извештаја Агенције за осигурање депозита за 2026. годину, дана ____.2026. године и исти упутио Извршиоцу;
1. да је Извршилац доставио благовремену и потпуну понуду бр. _______ дана _______.2026. године, која у потпуности одговара условима из позива, налази се у прилогу уговора и чини његов саставни део;
1. да је дана ________.2026. године Наручилац донео Одлуку којом је понуда Извршиоца проглашена најповољнијом.

	Члан 1.	

[bookmark: _Hlk143004084]Извршилац се обавезује да пружи услуге ревизије финансијских извештаја Агенције за осигурање депозита са стањем на дан 31. децембра 2026. године, односно за пословну 2026. годину, и припреми извештаје у сагласности са рачуноводственим стандардима и прописима применљивим у Републици Србији.

Ревизија из става 1. овог члана подразумева обављање ревизије и достављање Наручиоцу:
1. Извештаја о обављеној ревизији годишњег финансијског извештаја за 2026. годину Агенције за осигурање депозита; 
1. Извештаја о обављеној ревизји годишњег финансијског извештаја за 2026. годину Агенције за осигурање депозита - Фонда за осигурање депозита;  
1. Извештаја о обављеној ревизији годишњег финансијског извештаја за 2026. годину Агенције за осигурање депозита –  АОД остале делатности, са засебним сегментом или анексом Извештаја који се односи на ревизију Фонда за заштиту инвеститора.

Извршилац се обавезује да извештаје из става 2. овог члана сачини на српском и на енглеском језику.

Члан 2.

Циљ ревизије је изражавање мишљења да ли финансијски извештаји објективно и истинито, по свим материјално значајним питањима, приказују финансијски положај Наручиоца на дан 31. децембра 2026. године, као и резултате његовог пословања, промене на капиталу и резервама и новчане токове за годину која се завршава на тај дан. 

Члан 3.

Извршилац се обавезује да послове из члана 1. овог уговора обави стручно и квалитетно, према одредбама Закона о рачуноводству и Закона о ревизији, Међународним стандардима ревизије и Кодексу етике за професионалне рачуновође, а на основу информација добијених од Наручиоца и документације прибављене у току обављања ревизије. 

Члан 4.

Извршилац се обавезује да ће у току обављања послова тражити сарадњу Наручиоца у погледу обезбеђења потребних информација и консултација о елементима посла.

Члан 5.

Наручилац се обавезује да ће у складу са Међународним стандардима ревизије, обезбедити Писмо о презентацији финансијских извештаја у коме ће потврдити одговорност органа Наручиоца утврђеног статутом, односно другим општим актом за израду и састављање финансијских извештаја и начин приказивања и обелодањивања одређених билансних позиција.

Члан 6.

Наручилац се обавезује да Извршиоцу стави на располагање сав материјал који је од интереса за вршење ревизије и обезбеди коришћење расположивих података, укључујући и приступ базама података на рачунару и потребну документацију.
  
Члан 7.

Извршилац се обавезује да послове из члана 1. овог уговора отпочне и заврши према динамици која ће бити утврђена пре почетка ревизије, уз сагласност обе уговорне стране.

Члан 8.

Извршилац се обавезује да податке које је добио од Наручиоца или до којих је дошао приликом вршења ревизије, а који представљају доказни материјал, држи у свом поседу и чува као пословну тајну, а исте може користити само за сврху извраде извештаја ревизије.

Члан 9.


Процењена вредност јавне набавке износи _____________ динара без ПДВ-а, односно ____________  динара са ПДВ-ом, која је утврђена Планом набавки на које се Закон о јавним набавкама не примењује за 2026. годину и Финансијским планом за 2026. годину (попуњава Наручилац). 

Уговорена укупна накнада за извршење уговорених услуга из члана 1. овог уговора износи ________________ динара без ПДВ , односно износи _____________ динара са ПДВ-ом.

Уговорне стране су сагласне да се плаћање врши у року од _______ дана од дана пријема фактуре.

Наручилац врши уплату на рачун Извршиоца број ______________________________, који се води код ________________________________________. 

Члан 10.

Наручилац слободно располаже извештајем ревизора потписаним од стране Извршиоца. 

Члан 11.

Уговорне стране могу да изврше измене или допуне овог уговора закључењем анекса у писаној форми.

Члан 12.

Уговорне стране су сагласне да све евентуалне спорове који настану у реализацији овог уговора решавају споразумно, а уколико то није могуће, спор ће се решавати пред надлежним судом.

Члан 13.

Овај уговор је сачињен у 4 (четири) примерка од којих по 2 (два) припадају свакој уговорној страни.



ЗА НАРУЧИОЦА			     	                                                    ЗА ИЗВРШИОЦА
___________________                                                                                        ______________________



Напомена: Модел уговора представља садржину уговора који ће бити закључен са понуђачем којем је додељен уговор. Привредни субјекти приликом сачињавања Обрасца понуде означавају да су упознати са садржином овог модела уговора и да исти прихватају.

